b"\n_START_ARTICLE_\nConstruccions de pedra seca III (el Vilosell)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una cabana feta de carreus de pedra units sense cap tipus d'argamassa. Est\xc3\xa0 ubicada a d'esquena un coster i encarada al sud-est. La porta, al costat esquerre, \xc3\xa9s allindada, feta amb carreus ben escairats de dimensions molt superiors a la de la resta del parament. A l'interior hi trobem una menjadora per animals i en un rac\xc3\xb3, una llar de foc i un armari. La coberta est\xc3\xa0 feta de pedra, una volta feta per aproximaci\xc3\xb3 de filades.\n_START_SECTION_\nHist\xc3\xb2ria\n_START_PARAGRAPH_\nL'\xc3\xbaltim en llaurar les terres amb mula va ser Josep Gallofr\xc3\xa9 l'any 1964 i el propietari fins 1930 era Francisco Cornad\xc3\xb3 Moragues. Des d'aleshores el bosc ha anat guanyant terreny. Despr\xc3\xa9s de la seva mort pass\xc3\xa0 a Carme Cornad\xc3\xb3 Prenafeta i el 1979, al morir na Carme Cornad\xc3\xb3, pass\xc3\xa0 al seu fill Josep Gallofr\xc3\xa9 i Cornad\xc3\xb3, propietari actual. Actualment la cabana es troba en molt mal estat, algunes pedres han comen\xc3\xa7at a caure, debilitant aix\xc3\xad l'estructura."